Diari Oficial de la Generalitat Valenciana


Sumari del DOGV 5479, del 28-03-2007 (2007/3108)

RESOLUCIÓ de 16 de febrer de 2007, del gerent del Departament 03 la Plana, relativa a la creació d'un fitxer de dades de caràcter personal d'acord amb l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
---------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2007/02/16/(1)/dof/vci/html**

### Dades del document

Número de DOGV
:   5479

Data del DOGV
:   28-03-2007

Secció del DOGV
:   I. DISPOSICIONS GENERALS

Número del document
:   2007/3108


Data del document
:   16-02-2007

Organisme emissor
:   Conselleria de Sanitat

Tipus de document
:   Resolució

Descriptors 

:   * Conselleria de Sanitat
    * legislació
    * dades personals
    * base de dades
    * administració regional

L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només es poden fer per mitjà d'una disposició general publicada en el Boletín Oficial del Estado o el diari oficial corresponent.  
En compliment d'este mandat legal, resolc:  
Primer  
Aprovar la creació de l'arxiu que s'indica en l'annex d'esta disposició.  
Segon  
Per a garantir la seguretat de les imatges i altres dades de caràcter personal que figuren en l'arxiu que es menciona en l'annex, i assegurar-ne la utilització segons les finalitats per a les quals són arreplegades, els responsables de dur a terme el tractament han de prendre les mesures necessàries d'índole tècnica i organitzativa.  
Tercer  
Els drets d'accés a l'arxiu esmentat, i també els de rectificació i cancel·lació de les dades i el d'oposició al tractament, seran exercits per les persones afectades davant del responsable corresponent de la forma establida reglamentàriament.  
Quart  
Els responsables del tractament de les dades de l'arxiu indicat en l'annex han de respectar el que preveu la Instrucció 1/2006, de 8 de novembre, de l'Agència Espanyola de Protecció de Dades, sobre els fitxers automatitzats establits amb la finalitat de videovigilància, especialment pel que fa a l'obligació de cancel·lar-los en el termini d'un mes transcorregut des del moment de l'arreplega.  
Cinqué  
Esta resolució entra en vigor l'endemà de la publicació en el Diari Oficial de la Comunitat Valenciana.  
Vila-real, 16 de febrer de 2007.- El gerent del Departament 03 la Plana: Javier Peñarrocha Nebot.  
ANNEX  
Videovigilància  
1. Descripció: gravacions de les càmeres de seguretat que controlen l'accés a dependències protegides.  
2. Finalitat: controlar l'accés a dependències que, per les seues característiques, es consideren susceptibles de ser protegides especialment.  
3. Persones o col·lectius sobre els quals es pretén obtindre dades o resulten obligats a subministrar-ne: usuaris i visitants de l'Hospital de la Plana de Vila-real.  
4. Procediment d'arreplega de dades: gravació de càmeres de seguretat.  
5. Estructura bàsica de l'arxiu automatitzat i descripció de les dades que conté: imatges.  
6. Encarregats del tractament: les persones a qui, segons la legislació en matèria de contractes de les administracions públiques, se'ls adjudique el tractament de les dades per compte de l'Agència Valenciana de Salut.  
7. Cessions de les dades que es preveuen: no cap.  
8. Responsable de l'arxiu: Hospital de la Plana.  
9. Òrgan davant del qual es poden exercir els drets d'accés, rectificació, cancel·lació i oposició: Servici d'Atenció al Pacient, Hospital de la Plana, ctra. Vila-real a Burriana, km 0,5. 12880 Vila-real, Castelló.  
10. Termini per a rectificar o concretar dades: l'establit reglamentàriament.  
11. Nivell de seguretat: nivell bàsic


Còpia Permalink ELI